SAD će Sjevernoj Koreji poslati pomoć od 100 tona hrane (25/2/03) - 2003-02-25
Isporuka hrane obustavljena u prosincu, nakon što je Pyonyang objavio da nastavlja s nuklearnim programom
Američki državni tajnik Colin Powell izjavio je da će Sjedinjene Države ove godine osigurati do 100 tisuća tona hrane za Sjevernu Koreju. Gospodin Powell najavio je ovu donaciju danas u Seulu, nakon inauguracije novog južnokorejskog predsjednika. Sjedinjene Države obustavile su isporuku hrane Sjevernoj Koreji u prosincu. ****** Novi južnokorejski predsjednik Ron Moo-hyun nazvao je sjevernokorejsku nuklearnu krizu "ozbiljnom prijetnjom svjetskom miru", te je pozvao Pjongojang da umjesto sukoba izabere dijalog. U svojem inauguracijskom govoru, ovaj bivši odvjetnik za ljudska prava, rekao je da bi Sjeverna Koreja mogla dobiti pomoć iz svijeta ukoliko odustane od svojih nuklearnih ambicija. ****** Nekoliko sati prije inauguracije u Seoulu je priopćeno da je Sjeverna Koreja ispalila jedan taktički raketni projektil kraćeg dometa. Riječ je o raketi zemlja-brod koja je pala u more izmedju Japana i Korejskog poluotoka. Istodobno, Sjeverna je Koreja optužila Sjedinjene Države za špijunažu ističući da je jedan američki izvidžački zrakoplov ušao u sjevernokorejski zračni prostor tijekom špijunske misije.